Disturbia (երգ)

**Disturbia**, բարբադոսցի երգչուհի Ռիհաննայի «*[[Good Girl Gone Bad]]*» երրորդ ստուդիական ալբոմի երգերից մեկը։ Երգի հեղինակներն են Անդրե Մերիթը, Քրիս Բրաունը, Բրայան Քենեդին և Ռոբերտ Ալենը։ Երգի համապրոդյուսերն է հանդիսանում Բրայան Քենեդին։ Բեք վոկալը երգել են Քրիս Բրաունն ու Անդրե Մերիթը։ 2008 թվականի հունիսի 17-ին այն ուղարկվել է Հյուսիսային Ամերիկայի ռադիոկայաններ, իսկ 2008 թվականի հուլիսի 22-ին Մեծ Բրիտանիայում կայացել է երգի թողարկումը։ *«Disturbia»* երգը թողարկվել է որպես *«Good Girl Gone Bad: Reloaded»* վերաթողարկված ալբոմի սինգլ («Take a Bow» և «If I Never See Your Face Again» երգերից հետո)։ Երգը պատկանում է սինթի-փոփ ժանրին և ունի մռայլ հնչողություն և վախեցնող լիրիկա։

Շատ երաժշտական քննադատներ դրական արձագանք են տվել երգին և գովաբանել են ստեղծագործության երաժշտական տոնը։ Երգը ''Billboard'' Hot 100 հիթ-շքերթում դարձել է Ռիհաննայի լավագույն դեբյուտը, ինչպես նաև հաջողություն է ունեցել՝ գլխավորելով Նոր Զելանդիայի հիթ-շքերթը։ Կանադայում, Ֆրանսիայում, Շվեյցարիայում, Շվեդիայում և Մեծ Բրիտանիայում ընդգրկվել է հինգ լավագույն սինգլերի ցանկում։ Երաժշտական տեսահոլովակում Ռիհաննան գտնվում է գազի խցիկում։ 2009 թվականին սինգլը «Գրեմմի» 51-րդ մրցանակաբաշխությանն արժանացել է Լավագույն պարային ձայնագրություն անվանակարգին, բայց պարտվել է ֆրանսիական Daft Punk էլեկտրո-պարային դուետի «Harder, Better, Faster, Stronger» երգին։ Ռիհաննան շատ է հանդես եկել «Disturbia» երգով, այդ թվում «MTV VMA 2008» արարողությանը, որի ժամանակ երգչուհին երգել է պարող զոմբիներով շրջապատված։ The Cab փոփ-փանկ խումբը կատարել է *«[[Punk Goes Pop 2]]»* երգը։ «Billboard» ամսագիրը երգը դրել է «2008 թվականի ամառային երգեր» ցանկի իններորդ հորիզոնականում։

## Ծագում
«Disturbia» երգը գրել է Ռիհաննայի այդ ժամանկվա բոյֆրենդը՝ Քրիս Բրաունը և վերջինիս թիմը՝ Բրայան Քենեդին, Ռոբերտ Ալենը և Անդրե Մերիթը, որն առավել հայտնի է որպես *Graffiti Artizts*։ 2007 թվականին երգը պիտի ներառվեր Էրիս Բրաունի վերաթողարկված *«[[Exclusive]]»* ալբոմի մեջ։ Երգի վրա տարված աշխատանքն ավարտելուց հետո երգիչը նախապատվությունը տվել է «Forever» երգին, որն ավելի ուշ «Disturbia» երգից հետո դարձել է հիթ։ Նա զգացել է, որ երգն առավել շատ համապատասխանում է Ռիհաննային, այդ պատճառով շուտով այն ուղարկել է երգչուհուն։ Երգը ստեղծվել է «ամբողջությամբ առանձնացած և մի փոքր վախենալու դառնալու ցանկության» ոգեշնչմամբ։ *[[USA Today]]*-ի համար հարցազրույցի ժամանակ Քրիս Բրաունը նկարագրել է երգը Ռիհաննային փոխանցելու ժամանակ ունեցած իր զգացմունքները․

«Disturbia» երգի ձայնագրման ժամանակ Դենվերի «Rocky Mountain Recorders» ստուդիայում Ռիհաննան վստահորեն իր վրա է վերցրել ամբողջ ստեղծագործության հնչողությունը։ Digital Spy-ի համար Նիկ Լևինին տված հարցազրույցում նա բացատրել է․ «Ես մտա ստուդիա այդ երգն իմ տարբերակով ստեղծելու համար։ Այդ ժամանակ ես գտա իմ ճանապարհը»։ *[[This Morning (TV series)|This Morning]]*-ին տված հարցազրույցում Ռիհաննան ասել է, որ երգն իր սեփական փորձի վրա հիմնված չէ, քանի որ երգը հոգեկան խանգարման, անհանգստության ու անկարգության մասին է։ Ռիհաննան բացատրել է, որ ցանկացել է ձայնագրել երգը, որովհետև վերջինիս թեման մի ժամանակ հուզում էր շատ մարդկանց։ About.com պորտալի խմբագիր Բիլ Լեմբը կարծում է, որ երգի տեքստը մի փոքր սարսափելի է և նման է երգչուհու 2006 թվականի նախորդ «Unfaithful» սինգլին։ Այլ քննադատներ մեկնաբանել են դա նրանով, որ Ռիհաննան երգում է վախի մասին, բայց երգի բառերի համաձայն այս մեկնաբանությունը ոչ մի իմաստ չունի։

Երբ *«[[Good Girl Gone Bad]]»* ալբոմը պատրաստ է եղել վերաթողարկման համար, Ռիհաննան հանդիպել է Def Jam լեյբլի գլխավոր ձայնագրող Էլ Էյ Ռեյդին, որն առաջարկել է երգը թողարկել «Take a Bow» երգից հետո։ MTV News-ի հետ հարցազրույցի ժամանակ Ռեյդն ասել է․

## Կառուցվածք
«Disturbia» երգն ըստ իր կառուցվածքի ռիթմիկ է և ունի «մոխրացնող» ուժեղ տակտ, որը պատկանում է դենս-փոփ, էլեկտրո-փոփ և սինթի-փոփ ժանրերին։ «Don't Stop the Music» երգի նման այն առանձնանում է պարային և ակումբային ուղղվածությամբ։ Երգն ունի ռոքի երանգավորում և սկսվում է ճիչով այնպես, ինչպես սարսափ ֆիլմերում, ինչից հետո լսվում է «Bum-bum-be-dum-bum-bum-be-dum-bum» հուկը, որը հիշեցնում է երգչուհու մեկ այլ երգի՝ «Umbrella»-ի «Ella-ella-ella-ey-ey-ey» հատվածը։ Առաջին տան սկսվելուց առաջ Ռիհաննան ասում է․

Երգը սկսվում է դաշնամուրի ակորդների կտրուկ հաջորդականությամբ, որը ստեղծել է Ջոշ Հոկիրկոմը Կարլոս Օյանեդելի օգնությամբ։ BBC չարտի բլոգում Ֆրեյզեր Մակելփայնը գրում է, որ «Disturbia» երգը հիշեցնում է Eiffel 65 իտալական տրիոյի «Blue (Da Ba Dee)» երգը։ Համաձայն «Musicnotes.com» կայքում հրապարակված նոտաների՝ տակտի չափը րոպեում 124 հարված է։ Երգը գրված է սի մինոր տոնայնությունում, իսկ Ռիհաննայի վոկալային դիապազոնը գտնվում է D3 և E5 նոտաների միջև։ Երգի ինչպես տներում, այնպես էլ կրկներգում օգտագործվել է Am-C-G-F ակորդների հաջորդականությունը։

## Քննադատական արձագանքներ
«*Disturbia*» երգը դրական արձագանքներ է ստացել երաժշտական քննադատների կողմից։ «Թայմ» շաբաթաթերթից Ջոշ Տիրենգիլը գովաբանել է երգը «զսպող մեղեդու համար, որը թռչում է գլխի մեջ»։ *About.com* վեբ կայքից Բիլ Լեմբը երգին հինգ հնարավորից չորս աստղ է տվել և այն անվանել «կլանող» լիրիկայով «պարահրապարակի ակնթարթային հիթ»։ Լեմբն ասել է, որ «*Disturbia*» երգում կարելի է լսել Ռիհաննայի ամենաառաջադեմ և վստահ վոկալը։ Ավելի ուշ «About.com» կայքը երգը դասել է «Ռիհաննայի լավագույն հիթերի» ցուցակի երկրորդ («*[[Umbrella (երգ)|Umbrella]]*» երգից հետո) և «Auto-Tune լավագույն կատարում հանրաճանաչ երաժշտության մեջ» ցուցակի ութերորդ տեղում։ *Digital Spy*-ից Ալեքս Ֆլետչերն ասել է, որ ի տարբերություն արտիստի թողարկած յոթերորդ հասարակ սինգլի, «Disturbia» երգը Ռիհաննայի ուժեղ թողարկումներից մեկն է, որն ապացուցել է երգչուհու 2008 և 2007 թվականների երաժշտական հիթ-շքերթները գլխավորելու կարողությունը։ Շարունակելով նկարագրել երգեն՝ ասել է, որ այն «ամբողջական էլեկտրո հաճույք է, որը լցված է այրող ռիթմով և խենթ վոկալային հատուկ էֆեկտներով»։ Ֆլետչերն առաջին պլան է մղել երգի մեջ ուժեղ հուկը և ասել, որ դա առավել գրավիչ կրկներգն է իր «*Umbrella*» սինգլի ժամանակներից ի վեր։ IGN կայքից Սփեմսի Դին կարծում է, որ երգն ունի վարակիչ «Bum-bum-be-dum-bum-bum» հուկ, որն ունկնդիրներին ձգում է ուժեղ էլեկտրոնային բիթի մեջ։ *Yahoo! Music* ընկերությունից Հայմե Ջիլն ընդգծել է «երգի համառ հուկը, ուժեղ հարվածային գործիքները, գալարվող և միահյուսված մեղեդին»։

BBC-ից Ֆրեյզեր Մաքելփայնը նշել է երգի առավելությունները՝ Ռիհաննայի սառցե ճիչը, եղյամապատ կցկտուր երկտողը և «Eiffel 65» ոճի կրկներգը։ Շոտլանդական *Sunday Mail* թերթից Միկի Մաքմոնեյգլը հայտարարել է, որ Ռիհաննայի երգը ժամանակակից *R&B*-ով էլեկտրոնային հնչողության խառնուրդ է և օգնում է երգչուհուն տարբերվել Բեյոնսեի ոճից։ Մաքմոնեյգլն ընդգծել է երգի սկիզբը․ «դաշնամուրի ակորդների կտրուկ հաջորդականություն, որն անցնում է ուրբան ռիթմի»։ *Houston Chronicle* թերթից Ջոի Գերան ասել է, որ դա «սեքսուալ ակումբային երգ է» և «հուզիչ, ռոք տոնով պարային ձայնագրություն»։ «Disturbia» երգն 2009 թվականի *NRJ Music Award* մրցանակաբաշխության ժամանակ լավագույն միջազգային երգ անվանակարգում հաղթել է այն թյուրիմացությունից հետո, երբ սկզբնապես հայտարարվել է, թե հաղթել Է Քեթի Փերրիի «*[[I Kissed a Girl]]*» երգը։

## Դիրքեր հիթ-շքերթներում
2008 թվականի հուլիսի 26-ին «Disturbia» երգն ԱՄՆ-ի Billboard Hot 100 հիթ-շքերթում զբաղեցրել է 19-րդ հորիզոնականը՝ դառնալով Ռիհաննայի լավագույն առաջնաելույթն այդ ժամանակ և «Good Girl Gone Bad» ալբոմի վեցերորդ սինգլը, որն ընդգրկվել է լավագույն քսանյակում։ Երաժշտական տեսահոլովակի թողարկումից, սինգլի վաճառքների ավելացումից և ռադիոյով հեռարձակվելուց հետո երգը բարձրացել է մինչև չորրորդ հորիզոնական՝ Ռիհաննային դարձնելով յոթերորդ երգչուհին (առաջին վեցից՝ Մադոննայից, Ուիթնի Հյուսթոնից, Դոննա Սամմերից, Մրայա Քերիից, Բեյոնսեից և Աշանտիից հետո), որի երգերը միաժամանակ գտնվում են լավագույն հնգյակում, քանի որ նրա նախորդ «*[[Take a Bow (երգ, Ռիհաննա)|Take a Bow]]*» սինգլը երկրորդ հորիզոնականում էր։ Հաջորդ շաբաթ երգը զբաղեցրել է երրորդ հորիզոնականը՝ գերազանցելով երգչուհու նախորդ «Take a Bow» հիթին։ 2008 թվականի օգոստոսի 23-ին «*Disturbia»* սինգլը գլխավորել է «Hot 100» հիթ-շքերթը։ Ռիհաննայի ամբողջ կարիերայի ընթացքում «Disturbia» երգը դարձել է Billboard Hot 100 հիթ-շքերթի վեցերորդ առաջին և «Good Girl Gone Bad: Reloaded» ալբոմի առաջին կարգի երրորդ հիթը «*[[Umbrella (երգ)|Umbrella]]*» և «*Take a Bow*» սինգլներից հետո` երկու շաբաթ շարունակ մնալով հիթ-շքերթի վերին հորիզոնականում։

2008 թվականի հուլիսի 29-ին «Disturbia» երգն բարձրացել է« Billboard Hot Digital Songs» հիթ-շքերթի երկրորդ հորիզոնական՝ գլխավորելով այն հաջորդ շաբաթվա ընթացքում։ Բացի այդ, երգը կարողացել է գլխավորել *Pop 100* հիթ-շքերթը։ Billboard ամսագրի սեպտեմբերի 13-ի թողարկման մեջ «Disturbia» երգն առաջատար է եղել *[[Hot Dance Club Songs|Hot Dance Club Play]]* և *Hot Dance Airplay* հիթ-շքերթներում։ Ռիհաննան Մադոննայի հետ *Dance Airplay* հիթ-շքերթում հիթերի քանակով, ընդհանուր առմամբ վեց երգով (ավելի ուշ այդ ռեկորդը գերազանցել է Մադոննային, երբ նրա «*[[Miles Away]]*» սինգլը դարձել է յոթերորդ երգը, որը գլխավորել է այդ հիթ-շքերթը) նույն հորիզոնականում են գտնվել։ 2008 թվականի դեկտեմբերի 19-ին «Disturbia» երգն 3,000,000 օրինակ վաճառքը գերազանցելու համար եռակի պլատինե հավաստագիր է ստացել Ձայնագրող ընկերությունների ամերիկյան ասոցիացիայի կողից։ «*Disturbia*» երգն Ռիհաննայի միակ երգն է, որը կարողացել է 36 շաբաթ մնալ լավագույն քառասուն սինգլների ցանկում։ Բացի այդ, այն Ռիհաննայի կարիերայի առաջին երգն է, որը ստացել է եռակի պլատինե հավաստագիր և դարձել աշխարհի ամենավաճառվող սինգլը։ 2010 թվականի հոկտեմբերին ԱՄՆ-ում երգի վաճառքը կազմել է 4 մլն օրինակ։

Միացյալ Թագավորությունում «Disturbia» երգը թվային վաճառքների շնորհիվ «UK Singles Chart» հիթ-շքերթում առաջնաելույթ է ունեցել 47-րդ հորիզոնականում։ Երաժշտական տեսահոլովակի թողարկումից հետո երգը ևս մեկ անգամ զբաղեցրել է երկրի հիթ-շքերթի 47-րդ հորիզոնականը և հասել իր գագաթնակետին՝ 3-րդ հորիզոնականին, ինչպես նաև դարձել Ռիհաննայի ութերորդ երգը, որն ընդգրկվել է Մեծ Բրիտանիայի հիթ-շքերթի լավագույն սինգլների տասնյակում՝ այնտեղ մնալով 11 շաբաթ՝ 300.000-ը գերազանցող վճարովի ներբեռնումների քանակով դառնալով ռեկորդակիր։ Ընդհանուր առմամբ, «Disturbia» երգը մեծ հաջողություն է ունեցել Մեծ Բրիտանիայում և, հավանաբար, կհասներ առաջին հորիզոնականին, եթե թողարկվեր ֆիզիկական սեղմասկավառակով։ Երգը Ռիհաննայի երրորդ ամենահաջողակ սինգլն է երկրում, քանի որ նրան հաջողվել է 36 շաբաթվա ընթացքում մնալ երկրի հարյուր գլխավոր երգերի շարքում, երկրորդ հորիզոնականը զբաղեցրել է «*[[Don't Stop the Music]]*» սինգլը, որը հիթ-շքերթում 2 շաբաթով ավելի երկար է մնացել, իսկ առաջին հորիզոնականում «*[[Umbrella (երգ)|Umbrella]]*» հիթն էր, որը 33 շաբաթով ավելի է զբաղեցրել առաջատարի դիրքը հիթ-շքերթում։ «Disturbia» երգը զբաղեցրել է 13-րդ հորիզոնականը Մեծ Բրիտանիայի 2008 թվականի ամենավաճառվող սինգլների ցուցակում․ մեկ հորիզոնականով ավելի բարձր, քան նրա առաջին կարգի «*Take a Bow*» հիթը։ Իսպանիայում «Disturbia» երգը գլխավորել է երկրի ամենահայտնի ռադիոկայանի հիթ-շքերթը, մինչդեռ *Spanish Singles Chart* պաշտոնական հիթ-շքերթում երգն իր գագաթնակետին է հասել տասներորդ հորիզոնականում և 40 000 օրինակի վաճառքը գերազանցելու համար արժանացել պլատինե հավաստագրի։

Իռլանդիայում երգը եղել է զանգվածային հիթ։ Այնտեղ հասել է իր առավելագույն չորրորդ հւրիզոնականին և վեց շաբաթ անընդմեջ պահպանել իր դիրքը՝ դառնալով տարվա 18-րդ լավագույն վաճառվող սինգլը՝ առաջ անցնելով նախորդ երեք սինգլների ցուցանիշներից։ Շվեյցարիայում երգն իր գագաթնակետին է հասել միայն թվային ներբեռնումների միջոցով։ Կանադական *[[Canadian Hot 100]]* հիթ-շքերթում երգը հինգ շաբաթվա ընթացքում բարձրացել է երկրորդ հորիզոնական։ Նոր Զելանդիայում «Disturbia» երգը դարձել է Ռիհաննայի կարիերայի առաջին կարգի երրորդ սինգլը և առաջինը՝ «*Umbrella*» երգից հետո։ Երգը դարձել է նաև չորրորդ սինգլը, որն ընդգրկվել է այդ երկրի լավագույն հնգյակում, և հինգերորդ՝ «Good Girl Gone Bad» ալբոմի լավագույն տասնյակում՝ «Hate That I Love You» երգի ժամանակներից ի վեր, որը հասել է վեցերորդ հորիզոնականին։ 2009 թվականի օգոստոսի 23-ին երգը 15 000 օրինակ վաճառքի համար ստացել է պլատինե հավաստագիր։ Ավստրալիայում երգն իր գագաթնակետին է հասել՝ զբաղեցնելով հիթ-շքերթի վեցերորդ հորիզոնականը։ Ռադիոեթերում հայտնվելու առաջին շաբաթվա ընթացքից երգն ամենապահանջվածն էր Ավստրալիայի ռադիոկայաններում։ Երգը համացանցային ներբեռնումների շնորհիվ ոսկե հավաստագիր է ստացել, ավելի ուշ՝ ձայնասկավառակի վրա սինգլի թողարկումից հետո, այն դարձել է պլատինե։ «Disturbia» երգը 9 շաբաթ անընդմեջ գլխավորել է թուրքական «Turkey Top 20» հիթ-շքերթը (լավագույն արդյունքը 2008 թվականի սինգլների շարքում)։ Դեկտեմբերի 28-ին, տարվա արդյունքներով, Մեծ Բրիտանիայի «UK Singles Chart» հիթ-շքերթում զբաղեցրել է 18-րդ հորիզոնականը։ 2010 թվականի հունվարի 7-ին Մեծ Բրիտանիայի «Smashhits» երաժշտական հեռուստաալիքը երգին երրորդ տեղն Է հատկացրել Ռիհաննայի լավագույն տասը երգերի «*Rihanna: Ultimate 10*» ցանկում։

## Երաժշտական տեսահոլովակ
Երաժշտական տեսահոլովակը նկարահանվել է 2008 թվականի հունիսի 29-ին։ Որպես ռեժիսորներ հանդես են եկել Ռիհաննան և Էնթոնի Մենդլերը։ «Don’t Stop The Music» երգից հետո սա երկրորդ երգն էր, որում երգչուհին հանդես է եկել որպես ռեժիսոր։ Պարային բեմադրությունը ստեղծել է Թինա Լենդոնը, որը հայտնի է դարձել Ջանեթ Ջեքսոնի հետ աշխատելու շնորհիվ։ Ի սկզբանե տեսահոլովակը հասանելի էր միայն iTunes խանութում 48 ժամերի ընթացքում։ 2008 թվականի հուլիսի 24-ին տեսահոլովակը դեբյուտ է ունեցել MTV և BET հեռուստաալիքների *[[TRL]]* և *[[106 and Park]]* չարտերում։ VH1 հեռուստաալիքում երգի դեբյուտը կայացել է միևնույն թվականի հուլիսի 26-ին։ Մեծ Բրիտանիայում երաժշտական տեսահոլովակը եթեր է հանվել օգոստոսի 1-ին։ Եվրոպայի այլ երկրներում հեռուստադիտողները կարողացել են տեսնել այն միայն սեպտեմբերի 8-ին և այն միանգամից մեծ հաջողություն է ունեցել «MTV»-ում։ Տեսահոլովակը զբաղեցրել է *[[TRL]]* և *[[MuchOnDemand]]* չարտերի առաջին հորիզոնականը։ Տեսահոլովակի գործողությունները սկսվում են սյուրռեալիստական փորձությունների խցիկում, որտեղ Ռիհաննան պտտվում է դաշնամուրի շուրջ։ Սկսում է հնչել երաժշտությունը․ Ռիհաննան գտնվում է վանդակում, իսկ սպիտակ գույն ունեցող լինզաները ստեղծում են այն տպավորությունը, որ երգչուհին աչքերը հետ է տարել։ Տեսահոլովակի գործողություններում կան դրվագներ, որտեղ Ռիհաննան փետուրներից պատրաստված գլխազարդով նստած է գազի խցիկ նմանակող սենյակում։ Ավելի ուշ նա էկրաններին է հայտնվում աթոռին կապված վիճակում։ Երգի գագաթնակետում նա պարում է Մայքլ Ջեքսոնի «Thriller» տեսահոլովակի պարային խորեոգրաֆիայից մի հատված։ 2009 թվականի սեպտեմբերի 20-ին պաշտոնական երաժշտական տեսահոլովակի դիտումների քանակը YouTube կայքում գերազանցել է 49 միլիոնը։

## Կենդանի կատարումներ
Ռիհաննան «Disturbia» երգը կատարել է *MTV Video Music Awards 2008* տոնակատարության ժամանակ՝ Բրիթնի Սփիրսի բացման խոսքից անմիջապես հետո։ Կատարման ընթացքում երաժշտությունը խառնվել է *Eurythmics* խմբի «Sweet Dreams» երգի սեմփլին և ներառել է White Stripes խմբի «Seven Nation Army» երգի սոլո ռոք ներդիրը։ Երգչուհու հետևի կողմում ցուցադրվել են երաժշտական տեսահոլովակից ջնջված տեսարանները։ *GMTV*-ին տված հարցազրույցից հետո Ռիհաննան երգել է այս, ինչպես նաև «*For One Night Only*», «*This Morning*», և «*Star Academy France*» երգերը։ «*Star Academy France*»-ում նրա կատարումից հետո ալբոմը 43-ից բարձրացել է 11-րդ հորիզոնական, իսկ հաջորդ շաբաթ իր գագաթնակետին է հասել ֆրանսիական չարտի ութերորդ հորիզոնականում՝ դառնալով Ռիհաննայի առաջին ալբոմը, որն ընդգրկվել է այդ երկրի լավագույն տասնյակում։ Երգչուհին երգել է նաև «AOL Sessions» երգը։ «Disturbia»-ն ավելացվել է նրա «*The Good Girl Gone Bad Tour*» և «*Last Girl on Earth Tour*» շրջագայությունների երգացանկին։

## Ձևաչափեր և երգացանկ
; CD սինգլ ԱՄՆ-ի / Մեծ Բրիտանիայի համար (1787139)
# «Disturbia» (Album Version) - 3:58
# «Disturbia» (Instrumental) - 3:58

; Disturbia սինգլ (Craig C’s Masters Radio Mix) Ավստրալիայի համար
# «Disturbia» (Craig C’s Masters Radio Mix) - 3:51

; Վինիլային 12 սինգլ Եվրոպայի համար (TIME 528)
# «Disturbia» (Jody Den Broeder Remix) - 7:46
# «Disturbia» (Craig C’s Disturbstrumental Mix) - 9:18
# «Disturbia» (Jody Den Broeder Bum Bum Dub) - 8:16
# «Disturbia» (Radio Edit) - 3:59

; Թվային սինգլ Ճապոնիայի համար
# «Disturbia» (Album Version) - 3:58
# «Disturbia» (Jody den Broeder Radio Edit) - 3:52
# «Disturbia» (Instrumental) - 3:58

## Տարբերակներ և ռեմիքսներ
# «Disturbia» (Album Version - Clean)
# «Disturbia» (Video Version)
# «Disturbia» (Jody Den Broeder Radio Edit)
# «Disturbia» (Jody Den Broeder Bum Bum Dub)
# «Disturbia» (Jody Den Broeder Club Mix)
# «Disturbia» (Craig C’s Master Radio Mix)
# «Disturbia» (Craig C’s Master Vocal Mix)
# «Disturbia» (Craig C’s Disturbstrumental)
# «Disturbia» (Craig C & Nique’s Tribal Mayhem Radio Mix)
# «Disturbia» (Craig C & Nique’s Bum Dub)
# «Disturbia» (Craig C & Nique’s Tribal Mayhem Mix)
# «Disturbia» (Firestar Remix)

## Հիթ-շքերթներ, հավաստագրեր և հաջորդականություն

### Շաբաթական հիթ-շքերթներ

### Հավաստագրում

### Դիրքերը տարեվերջին

### Դիրքերը տասնամյակի վերջին

### Հաջորդականությունը չարտերում

## Թողարկման ժամանակագրություն

## Ծանոթագրություններ

## Արտաքին հղումներ
* Обзор «Disturbia» на страницах Daily Music Guide